**Razumijem što čitam**

Pregledaj još jednom svoju pisanku i udžbenik.

U pisanku smo pisali ono što trebamo upamtiti. Prisjetimo se važnih pravila:

* imenice (imenuju sve što nas okružuje: kiša, magla, noga, lopta, pas, ormar,…)
* izjavna, upitna i usklična rečenica
* jesna i niječna rečenica
* pisanje niječnice (NE se piše ODVOJENO od ostalih riječi, osim u riječi nisam, nemoj, nedostaje, neću)
* pisanje upitne čestice LI (odvojeno, npr. Piše li…, Čita li…, Pada li…)
* veliko slovo: ime i prezime, početak rečenice, SVE riječi u imenima mjesta,

SAMO PRVA riječ u imenima ulica i trgova

Ponovi ova pravila i u udžbeniku.

U udžbeniku smo čitali i rješavali zadatke vezane uz tekstove. Moraš prepoznati pjesmu, priču i igrokaz kad ih vidiš. Znaš li kako ćeš ih prepoznati?

* pjesma: ima stihove (redak u pjesmi) i kitice (sastoje se od stihova)
* priča: glavni lik (o kojem priča govori) i sporedni likovi (ostali likovi u priči); redoslijed događaja
* igrokaz: napisan u obliku razgovora, podijeljen po ulogama

Danas se pripremamo za matematičko čitanje s razumijevanjem.

Otvori 123. stranicu u RB iz Matematike i pročitaj u sebi tekst **Ribar Šime.**

Podcrtaj u tekstu sve podatke (brojevne riječi i imenice, npr. devet štapova, jednu mrežu,…) Zadatke nemoj rješavati. Poslikaj kad podcrtaš i pošalji na pregled. (Ovo nije za ocjenu, ovo je vježba)

Razumiješ li sve riječi iz teksta? Znaš li što su osti i kako se njima love ribe? Ako ne znaš, potraži odgovor uz pomoć starijih.

Čitaj tekst nekoliko puta, sve dok ga dobro ne uvježbaš čitati naglas. Trebat će ti uskoro u matematici.